165 
I Danmark er denne Form temmelig sjelden, og paa 
den skandinaviske Halvø er den kun truffen enkelte Gange; 
ligeledes påa Færøerne. Faber angiver den (Prodrom. d. 
isl. Ornith, p. 5) som sandsynligvis forekommende paa Is- 
land, og antager endog, at Islændernes Benævnelse «Færøisk 
Hrafn» tilkommer den”). I de forhenværende danske Hertug- 
dømmer, navnlig i Holsten, forekommer den hyppigere, men 
er dog langt almindeligere i Frankrig, Holland”) og det syd- 
lige Tydskland. Dens Udbredelseskreds strækker sig forøvrigt 
meget vidt, og selv paa Halvøen Kamtschatka og i Japan 
forekommer Sortkragen almindeligt; den er ligeledes truffen 
i China, medens Graakragen, saavidt vides, ikke er iagttagen 
Øst for Lenafloden i Siberien. 
Kornkrage, Corvus frugilegus, L. 
Syn. Trypanocorax frugilegus, Kaup. Corvus clericus, Sparrm. 
(ung Varietet.) 
Dansk: Raage, Blaaraage, Kornkrage. Norsk: Blaakraake. Svensk: 
Råka. Færøisk: Hjaltlandskråaka (M.) Hjaltlands Kråka (H.) 
Artsm. Sort med blaat og violet Skjær; Næbet stærkt tilspidset og næ- 
sten lige, længere eller lige saa langt som Fodroden; Mellem- 
taaen kun lidt kortere end denne; Vingerne lange; Halen svagt 
afrundet; de to mellemste Par Styrefjer længst og indbyrdes 
lige lange. 
Afbildn. Tab. XI. 
Længde 18”, Vingestrækning 35”. 
Gammel Fugl: Egnen omkring Næseborene og Næbro- 
den bedækket med en hvidagtig, næsten nøgen Hud. 
x) I Ornith. Notic. p. 13 bemærker Faber dog, at der med dette Navn 
maaskee ogsaa betegnes Corv. frugilegus. Om dennes Forekomst 
paa Island vides imidlertid Intet med Sikkerhed. 
+) I Klitterne i Holland bygger denne Krage (ifølge velvillig Meddelelse 
fra Prof. Reinhardt) paa Jorden og afgiver saaledes et nyt Exem- 
pel paa, at Fugle under særegne lokale Forhold kunne lempe sig 
efter Omstændighederne i Henseende til Valget af Redested. (cfr. 
Pandion haliaélus og Falco peregrinus.) 
